2020. gada 29. septembrī Rīkojums Nr. 555

Rīgā (prot. Nr. 56 16. §)

**Par valsts nekustamā īpašuma "Vējloči" Lapmežciema pagastā, Engures novadā, pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē valsts nekustamo īpašumu "Vējloči" (nekustamā īpašuma kadastra Nr. 9066 004 1063) – zemes vienību (zemes vienības kadastra apzīmējums 9066 004 1063) 0,9005 ha platībā – Lapmežciema pagastā, Engures novadā, kas ierakstīts zemesgrāmatā uz valsts vārda Finanšu ministrijas personā.

2. Pircējs par nekustamo īpašumu maksā *euro*.

3. Finanšu ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents A. K. Kariņš

Finanšu ministrs J. Reirs